Íslendingar og Norðmenn munu undirrita viljayfirlýsingu um samstarf á sviði varnar - og öryggismála á fundi utanríkisráðherra landanna í Ósló síðar í þessari viku , samkvæmt heimildum Morgunblaðsins . Þá mun einnig vera unnið að sambærilegu samkomulagi við Dani , samkvæmt heimildum Morgunblaðsins . Kynnt á ríkisstjórnarfundi og í utanríkismálanefnd í dag Gert er ráð fyrir að samkomulagið við Norðmenn verði lagt fyrir ríkisstjórnina á fundi í dag . Þá hefur utanríkismálanefnd Alþingis verið kölluð saman til fundar í dag . Þar eru öryggismál á Norður-Atlantshafi efst á dagskrá . Valgerður Sverrisdóttir utanríkisráðherra mun ætla að kynna fyrirhugað samstarf Íslendinga við Norðmenn á sviði varnar - og öryggismála á fundi utanríkismálanefndar . Valgerður heldur til Noregs síðar í vikunni á óformlegan ráðherrafund Atlantshafsbandalagsins og hittir þar m.a . Jonas Gahr Störe , utanríkisráðherra Noregs . Í fréttum Ríkisútvarpsins í gær var haft eftir heimildum í Noregi að samkomulagið milli Íslendinga og Norðmanna snerist um eftirlit og öryggisþjónustu á lofti og á sjó . Norðmenn teldu niðurstöðu viðræðna landanna líklega til að auka öryggi og umhverfisvöktun í sívaxandi umferð , m.a. vegna olíuflutninga milli Rússlands og Bandaríkjanna . Meginábyrgð þjónustunnar mun verða á hendi Norðmanna samkvæmt heimildum RÚV . Í hnotskurn » Geir H. Haarde forsætisráðherra og Jens Stoltenberg , forsætisráðherra Norðmanna , ákváðu í nóvember sl. viðræður Norðmanna og Íslendinga um samstarf á vettvangi varnar - og öryggismála . » Viðræður Íslendinga við Dani og Norðmenn um öryggis - og varnarmál á Norður-Atlantshafi hófust síðan 18. desember sl .